b'\n_START_ARTICLE_\nPetelinja drsalna \xc5\xa1ola\n_START_PARAGRAPH_\nPetelinja drsalna \xc5\xa1ola je naslov knji\xc5\xbeevnega dela, ki ga je napisal Ivan Sivec, ilustrirala pa Tina \xc5\xa0vajger. delo je bilo izdano leta 2005 pri zalo\xc5\xbebi ICO.\n_START_SECTION_\nVsebina\n_START_PARAGRAPH_\nBila je huda zima. Toliko snega je zapadlo, da so se vsi zadr\xc5\xbeevali po ve\xc4\x8dini na toplem. Na kme\xc4\x8dkem dvori\xc5\xa1\xc4\x8du se je \xc4\x8dez celo razprostiral led, dejansko se je dvori\xc5\xa1\xc4\x8de spremenilo v veliko drsali\xc5\xa1\xc4\x8de. Kmetijo je vsako jutro prebudil petelin Pisani rep. Tako ime je imel zato, ker je imel rep pre\xc4\x8dudovitih barv. Naloga petelina Pisanega repa je bila bujenje in paziti je moral na petnajst koko\xc5\xa1k, kar pa ni bila lahka naloga, saj so bile koko\xc5\xa1ke v\xc4\x8dasih zelo naporne. Nekega dne sta se koko\xc5\xa1ki, Rde\xc4\x8da ro\xc5\xbea in Pametna glavca, pri\xc4\x8deli mo\xc4\x8dno prepirati. Prepirali sta se tako mo\xc4\x8dno, da je petelin Pisani rep hotel posredovati. A v tistem trenutku, ko se je pognal proti koko\xc5\xa1kama mu je na veliki ledeni ploskvi zdrsnilo in padel je kot je bil dolg in \xc5\xa1irok. Vse njegove koko\xc5\xa1ke so planile v smeh. Padec je opazila tudi sosednja koko\xc5\xa1ja dru\xc5\xbeina, ki se je prav tako krohotala. \xc5\xa0e vrab\xc4\x8dki so se mu smejali. Petelin Pisani rep se je u\xc5\xbealjeno umaknil v samoto. Cel dan je tuhtal kako bi se re\xc5\xa1il iz te sramote in domislil se je. Zjutraj je zakikirikal a le enkrat, da ni nobenega zbudil, sam pa je od\xc5\xa1el na veliko ledeno ploskev. Ugotovil je, da je gibanje po ledu enostavno in postalo mu je v\xc5\xa1e\xc4\x8d. Vadil je in vadil in kmalu je obvladal tako hitrostno kot tudi umetnostno drsanje. Vsak jutro je vadil in tega ni nobenemu izdal. Ko je opazil, da se koko\xc5\xa1ke dolgo\xc4\x8dasijo se je odlo\xc4\x8dil, da jih bo nau\xc4\x8dil drsati. In res jih je! Kmalu so se vse koko\xc5\xa1ke podile po ledu. Neke no\xc4\x8di je pri\xc5\xa1la v kurnik lisica. Zgrabila je koko\xc5\xa1ko Pametno glavco. Vendar je bila lisica neprevidna in ji je na veliki ledeni ploskvi zdrsnilo in koko\xc5\xa1ka ji je u\xc5\xa1la. Obvladala je drsanje tako, da ji premikanje po ledeni ploskvi ni delalo te\xc5\xbeav. Naslednjega dne so koko\xc5\xa1ke in petelin Pisani rep spet vadili drsanje. Sosednja koko\xc5\xa1ja dru\xc5\xbeina, s petelinom Va\xc5\xbei\xc4\x8dem na \xc4\x8delu, se jim je pa smejala, ker je pono\xc4\x8di lisica skoraj ugrabila Pametno glavco. Pisani rep je izzval Va\xc5\xbei\xc4\x8da, da pride na njihovo stran in Va\xc5\xbei\xc4\x8d je sko\xc4\x8dil s svojega plota na tuji dvori\xc5\xa1\xc4\x8de. Vendar je pristal na ledu in padel je kot je bil dolg in \xc5\xa1irok. Vse koko\xc5\xa1ke so se krohotale. On se je pa u\xc5\xbealjeno pobral in s sklonjeno glavo se skril v hlev. Vse koko\xc5\xa1ke so bile ponosne na svojega petelina Pisanega repa, vendar je ta vedel, da od nepotrebne slave boli le glava. Vedel je pa tudi da kolikor zna\xc5\xa1, toliko velja\xc5\xa1! Koko\xc5\xa1ke Pisanega repa \xc5\xa1e vedno rade drsajo. Ravnokar se pripravljajo za olimpijske igre. Vstajajo ob prvem jutranjem svitu in za glasbo skrbijo vrab\xc4\x8dki. Pridite k njim in videli boste, da take drsalne \xc5\xa1ole ni povsod.'